**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016.gada 11.februārī**

**plkst.11:00**

1. Par saistošo noteikumu „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem”” apstiprināšanu.

 ZIŅO: Armands Hohfelds

2. Par precizējumiem Tukuma novada Domes 2015.gada 22.decembra saistošajos noteikumos Nr.29 „Par grozījumiem Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā””.

 ZIŅO: A.Fridrihsons

3. Par atbalstu Tukuma muzeja projektam.

 ZIŅO: I.Helmane

4. Par atbalstu Tukuma muzeja projektam „Tukuma keramika: mūsdienu radošuma avots”.

 ZIŅO: I.Helmane

5. Par atbalstu Tukuma muzeja projektam „Mūzika Durbes pilī”.

 ZIŅO: I.Helmane

6. Par atbalstu Tukuma muzeja projektam „Durbes pils ziemeļu fasādes durvju rullo žalūziju restaurācija”.

 ZIŅO: I.Helmane

7. Par Jaunsardzes un informācijas centra piedāvājumu.

 ZIŅO: E.Krūmiņš

8. Par saistošo noteikumu „Par Tukuma novada pašvaldībai piekrītošo vai piederošo neapbūvētu zemesgabalu zemes nomas maksas noteikšanu” apstiprināšanu. (būs uz komiteju)

 ZIŅO: I.Zariņš

Komitejas priekšsēdētājs I.Zariņš

1.§.

**Par saistošo noteikumu „Par grozījumiem Tukuma**

**novada Domes 2015.gada 2.jūlija saistošajos noteikumos**

**Nr.17 „Par Tukuma novada sabiedriskās kārtības**

**noteikumiem”” apstiprināšanu**

*Iesniegt izskatīšanai Domei šādu lēmuma projektu:*

1. Apstiprināt saistošos noteikumus Nr.... „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem”” (pievienoti).

2. Saistošos noteikumus Nr....... „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem”” triju darba dienu laikā pēc to parakstīšanas nosūtīt atzinuma sniegšanai Vides aizsardzības un reģionālās attīstības ministrijai elektroniskā veidā parakstītu ar drošu elektronisko parakstu, kas satur laika zīmogu.

3. Noteikt, ka saistošie noteikumi Nr..... „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem”” stājas spēkā nākamajā dienā pēc pilna teksta publicēšanas Domes bezmaksas informatīvajā izdevumā „Tukuma Laiks”.

4. Saistošos noteikumus Nr...... „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem””:

4.1. publicēt Tukuma novada Domes bezmaksas informatīvajā izdevumā „Tukuma Laiks”;

4.2. publicēt pašvaldības tīmekļa vietnē [www.tukums.lv](http://www.tukums.lv/);

4.3. izvietot pieejamā vietā Domes ēkā un pagastu pārvaldēs.

Nosūtīt:

-VARAM - el

-Adm.nod.

-pag. pārv.

- pašvaldības policija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Juridiskā nodaļa (Bičuša), saskaņots ar pašv. policijas priekšnieku Hohfeldu

 Pielikums

 Tukuma novada Domes ..02.2016.

 lēmumam (prot.Nr..,..§.)

**Paskaidrojuma raksts**

**saistošajiem noteikumiem Nr.... „Par grozījumiem Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem””**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums. | Grozījumi Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem” nepieciešami, jo Tukuma pilsētā regulāri tiek traucēta sabiedriskā kārtība un iedzīvotāju naktsmiers no to autovadītāju puses, kuri transporta līdzekli apzināti vada sānslīdē uz laukumiem pie lielveikaliem un ielu apļveida krustojumos, parasti diennakts tumšajā laikā, par ko pašvaldība saņem iedzīvotāju sūdzības. Novērota arī velosipēdu un mopēdu vadīšana uz aizmugurējā riteņa, kas apdraud gan vadītāja, gan citu ceļu satiksmes dalībnieku drošību. Tā kā Latvijas Administratīvo pārkāpumu kodekss atbildību par šāda veida transporta līdzekļa vadīšanas manieri neparedz, pašvaldībai ir tiesības paredzēt par to administratīvo atbildību savos saistošajos noteikumos. |
| 2. Īss projekta satura izklāsts. | Grozījumi paredz administratīvo atbildību par transporta līdzekļa vadīšanu sānslīdē, riepu izspolēšanu, mopēda, velosipēda un motocikla vadīšanu uz aizmugurējā vai priekšējā riteņa, ja vien tas netiek darīts teritorijā, kur tādējādi netiek apdraudēta ceļu satiksmes drošība un teritorijas īpašnieks ir atļāvis vadīt transporta līdzekli šādā netradicionālā veidā, piemēram, publiskos izklaides pasākumos kā šova elements. |
| 3. Informācija par plānoto projekta ietekmi uz pašvaldības budžetu. | Projekts neietekmē pašvaldības budžetu.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā. | Projekts uzņēmējdarbības vidi neietekmē. |
| 5. Informācija par administratīvajām procedūrām. | Papildus administratīvas procedūras nav nepieciešamas. |
| 6. Informācija par konsultācijām ar privātpersonām. | Konsultācijas ar privātpersonām, izstrādājot saistošos noteikumus, nav veiktas. Saistošo noteikumu projekts un tam pievienotais paskaidrojuma raksts pēc izskatīšanas Domes Teritoriālās attīstības komitejas sēdē publicēts pašvaldības mājaslapā internetā [www.tukums.lv](http://www.tukums.lv). |

 APSTIPRINĀTI

 ar Tukuma novada Domes \_\_\_\_\_\_

 lēmumu (prot. Nr.\_\_,\_\_.§.)

**SAISTOŠIE NOTEIKUMI**

Tukumā

2016.gada \_\_.februārī **Nr.**

(prot. Nr.\_\_.\_\_\_.§.)

**Par grozījumiem Tukuma novada Domes**

**2015.gada 2.jūlija saistošajos noteikumos Nr.17**

**„Par Tukuma novada sabiedriskās kārtības noteikumiem”**

Izdoti saskaņā ar likuma [„Par pašvaldībām”](http://likumi.lv/doc.php?id=57255) 43.panta pirmās daļas 4.punktu.

Izdarīt Tukuma novada Domes 2015.gada 2.jūlija saistošajos noteikumos Nr.17 „Par Tukuma novada sabiedriskās kārtības noteikumiem” (turpmāk – noteikumi) šādus grozījumus:

1. papildināt noteikumus ar 26.1 punktu:

„26.1 Par riepu izspolēšanu ar mehānisko transporta līdzekli vai mehāniskā transporta līdzekļa vadīšanu sānslīdē (driftā), pa ceļu kompleksā ietilpstošām būvēm,

- transporta līdzekļa vadītājam uzliek naudas sodu no 50 *euro* līdz 250 *euro.*”

2. papildināt noteikumus ar 26.² punktu:

„26.² Par braukšanu uz aizmugurējā vai priekšējā riteņa ar motociklu, mopēdu vai velosipēdu, pa ceļu kompleksā ietilpstošām būvēm,

- vadītājam uzliek naudas sodu no 20 *euro* līdz 200 *euro.*”

 LATVIJAS REPUBLIKA



 **TUKUMA NOVADA DOME**

Reģistrācijas Nr.90000050975

Talsu ielā 4, Tukumā, Tukuma novadā, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv/) e-pasts: dome@tukums.lv

APSTIPRINĀTI

ar Tukuma novada Domes 02.07.2015.

lēmumu (prot.Nr.7, 7.§.)

Ar grozījumiem, kas izdarīti ar

Tukuma novada Domes ..02.2016.

lēmumu (prot.Nr..,..§.)

**SAISTOŠIE NOTEIKUMI**

Tukumā

2015.gada 2.jūlijā **Nr.17**

(prot.Nr.7, 7.§.)

**Par Tukuma novada sabiedriskās kārtības**

**noteikumiem**

 Izdoti saskaņā ar likuma „Par

 pašvaldībām”

 43.panta pirmās daļas 4.punktu

**I. Vispārīgie jautājumi**

1. Saistošie noteikumi „Par Tukuma novada sabiedriskās kārtības noteikumiem“ (turpmāk – Noteikumi) nosaka prasības, lai Tukuma novada administratīvajā teritorijā nodrošinātu sabiedrisko kārtību, teritorijas sakoptību un sanitārās tīrības uzturēšanu, apstādījumu aizsardzību, tīrības un kārtības uzturēšanu sabiedriskajās vietās, daudzdzīvokļu māju koplietošanas telpās.

2. Administratīvā atbildība par Noteikumos norādītajiem pārkāpumiem iestājas, ja par šiem pārkāpumiem pēc to rakstura neiestājas kriminālatbildība vai administratīvā atbildība, kas paredzēta Latvijas Administratīvo pārkāpumu kodeksā.

3. Par Noteikumu pārkāpšanu piemēro šādus sodus:

3.1. brīdinājums;

3.2. naudas sods.

4. Ja persona pēc administrtaīvā soda uzlikšanas turpina neatļauto darbību, pārkāpējam administratīvais sods var tikt piemērots atkārtoti.

5. Noteikumos lietotie termini:

5.1. **Apstādījumi** – visas ar augiem dabiskā vai mākslīgā ceļā apaugušas platības ārpus meža zemes, kurās neiegūst produkciju (pārtiku, koksni, ziedus u.tml.) realizācijai. Apstādījumi ir parki, skvēri, alejas, kapsētas, ielu apstādījumi, aizsargstādījumi, dzīvojamo un rūpniecisko teritoriju apstādījumi, ūdensteču, ūdenskrātuvju u.c. platības, speciāli ierīkotas instalācijas.

5.2. **Daudzdzīvokļu māju koplietošanas telpa** – telpa dzīvojamā mājā, kurā ir vismaz divi dzīvokļi un ir telpas, kas paredzētas kopējai lietošanai (kāpņu telpa, gaitenis, bēniņi, pagrabs u.tml.).

5.3. **Izklaides vieta** – kafejnīca, tējnīca, bārs, restorāns, klubs, spēļu nams, spēļu zāle, deju zāle, diskotēka, brīvdabas izklaides vieta, atrakciju iekārtu laukums un citas vietas, kurās tiek piedāvāti izklaides pasākumi.

5.4. **Sabiedriska vieta** – jebkura vieta, kas neatkarīgi no tās faktiskās izmantošanas vai īpašuma formas kalpo sabiedrības kopējo vajadzību un interešu nodrošināšanai un kas par maksu vai bez maksas ir pieejama ikvienai personai. Noteikumu izpratnē sabiedriska vieta ir arī sabiedriskais transports.

5.5. **Zaļā zona** – sabiedrības ērtībām, veselības un estētiskuma labā ar zālienu vai stādījumiem apaudzēta un kopta teritorija.

5.6. **Žūpības un netiklības perēklis** – vieta, kur sistemātiski notiek alkoholisko dzērienu lietošana vai kur notiek rīcība, kas neatbilst morāles normām un traucē citām personām.

**II. Noteikumu pārkāpumi sabiedriskās kārtības un drošības jomā un atbildība**

6. Par ugunskura kurināšanu sabiedriskā vietā, izņemot vietas, kur tas ir atļauts, vai ugunskura kurināšanu, ja nav nodrošināti ugunsdroši apstākļi, vai tas rada neērtības citām personām

- izsaka brīdinājumu vai uzliek naudas sodu: fiziskai personai līdz 100 *euro*, juridiskai personai līdz 1000 *euro.*

7. Par uzmākšanos ar zīlēšanu vai buršanu, vai reliģiska satura materiāliem

- izsaka brīdinājumu vai uzliek naudas sodu līdz 100 *euro*.

8. Par uzmākšanos ar preci vai pakalpojumu ārpus tirdzniecības vietas

 - uzliek naudas sodu līdz 200 *euro*.

9. Par ubagošanu

- izsaka brīdinājumu vai uzliek naudas sodu līdz 100 *euro*.

10. Par uzturēšanos, ja tas rada neērtības citām personām, nakšņošanu vai gulēšanu daudzdzīvokļu mājas, iestādes vai uzņēmuma koplietošanas telpā

- izsaka brīdinājumu vai uzliek naudas sodu līdz 40 *euro*.

11. Par veļas izkāršanu tam neparedzētā vietā vai dzīvojamās mājas lodžijā vai balkonā ielas pusē redzamā veidā

- izsaka brīdinājumu vai uzliek naudas sodu līdz 20 *euro*.

12. Par grilēšanu uz daudzdzīvokļu mājas lodžijas vai balkona

- izsaka brīdinājumu vai uzliek naudas sodu līdz 40 *euro*.

13. Par kāpšanu uz sola vai tirdzniecībai paredzēta galda vai letes sabiedriskā vietā vai gulēšanu uz tiem, vai sēdēšanu uz sola atzveltnes

- izsaka brīdinājumu vai uzliek naudas sodu līdz 40 *euro*.

14. Par malkas, būvmateriālu vai citu lielgabarīta priekšmetu turēšanu uz ielas vai citā sabiedriskā vietā

- izsaka brīdinājumu vai uzliek naudas sodu līdz 150 *euro*.

15. Par peldēšanu publiskā lietošanā esošā ūdenstilpnes vietā, kur tas ir aizliegts ar attiecīgu norādi,

- izsaka brīdinājumu vai uzliek naudas sodu līdz 40 *euro*.

16. Par publisko apstādījumu postīšanu, tai skaitā ziedu plūkšanu tajos

- uzliek naudas sodu līdz 350 *euro.*

17. Par atrašanos ekspluatācijā nenodotā būvē, neapdzīvotā vai saimnieciskai darbībai neizmantotā ēkā, kā arī būvē, kas ir pilnīgi vai daļēji sagruvusi, izņemot personas, kuras saistītas ar ēkas (būves) uzturēšanas pasākumiem, remontdarbiem u.tml. un tas ir saskaņots ar ēkas (būves) īpašnieku vai valdītāju

- izsaka brīdinājumu vai uzliek naudas sodu līdz 40 *euro*.

**III. Noteikumu pārkāpumi sanitārās tīrības jomā un atbildība**

18. Par antisanitāru apstākļu radīšanu (sanitāro un ugunsdrošības normu neievērošana, atkritumu uzkrāšana u.tml.) koplietošanā esošās teritorijās, koplietošanas un dzīvojamās telpās

- izsaka brīdinājumu vai uzliek naudas sodu: fiziskai personai līdz 300 *euro*, juridiskai personai līdz 800 *euro.*

19. Par župības un netiklības perēkļa turēšanu

- izsaka brīdinājumu vai uzliek naudas sodu līdz 350 *euro*.

20. Par dzīvnieku piebarošanu sabiedriskā vietā

- izsaka brīdinājumu vai uzliek naudas sodu līdz 40 *euro*.

21. Par kanalizācijas un ūdensvada tīkla, hidroslēguma skapja vai kanalizācijas akas vāka nesaskaņotu atvēršanu

- uzliek naudas sodu: fiziskai personai līdz 300 *euro*, juridiskai personai līdz 500 *euro.*

22. Par mazgāšanos, priekšmetu, veļas vai dzīvnieka mazgāšanu sabiedriskā vietā

- izsaka brīdinājumu vai uzliek naudas sodu līdz 50 *euro*.

23. Par atrašanos publisku strūklaku baseinā

- izsaka brīdinājumu vai uzliek naudas sodu līdz 20 *euro*.

24. Par dzīvnieka peldināšanu publiskā peldvietā vai ūdenstilpnē citas personas klātbūtnē, ja cita persona pret to iebilst,

- izsaka brīdinājumu vai uzliek naudas sodu līdz 30 *euro*.

25. Par mehāniskā transporta līdzekļa mazgāšanu vai profilaktisko apkopi (eļļas vai citu dzinēja šķidrumu maiņa, motora mazgāšana u.tml.) sabiedriskā vietā, kas nav tam īpaši paredzēta,

- izsaka brīdinājumu vai uzliek naudas sodu līdz 150 *euro*.

26. Par pārvietošanos, apstāšanos vai stāvēšanu ar mehāniskajiem transporta līdzekļiem ārpus ceļa kompleksā ietilpstošām būvēm (izņemot gadījumus, ja tas ir saistīts ar teritorijas īpašnieka atļauju vai ar šo teritoriju apsaimniekošanu vai uzraudzību)

- izsaka brīdinājumu vai uzliek naudas sodu līdz 250 *euro*.

„26.1 Par riepu izspolēšanu ar mehānisko transporta līdzekli vai mehāniskā transporta līdzekļa vadīšanu sānslīdē (driftā), pa ceļu kompleksā ietilpstošām būvēm,

- transporta līdzekļa vadītājam uzliek naudas sodu no 50 *euro* līdz 250 *euro.*”

2. papildināt noteikumus ar 26.² punktu:

„26.² Par braukšanu uz aizmugurējā vai priekšējā riteņa ar motociklu, mopēdu vai velosipēdu, pa ceļu kompleksā ietilpstošām būvēm,

- vadītājam uzliek naudas sodu no 20 *euro* līdz 200 *euro.*”

**IV. Saistošo noteikumu izpildes kontrole**

27. Par Noteikumu neievērošanu administratīvā pārkāpuma protokolu sastāda Tukuma novada pašvaldības policijas amatpersona.

28. Administratrīvā pārkāpuma lietu par šo Noteikumu pārkāpumu, pamatojoties uz administratīvā pārkāpuma protokolu, izskata un par piemērojamo administratīvo sodu lemj Tukuma novada Domes Administratīvā komisija.

29. Par tādu Noteikumu pārkāpumu, par kuru sankcija nepārsniedz 40 *euro*, izskatīt administratīvā pārkāpuma lietu un lemt par pemērojamo sodu ir tiesīga Tukuma novada pašvaldības policijas amatpersona, nenosūtot lietu izskatīšanai Tukuma novada Domes Administratīvajai komisijai.

**V. Noslēguma jautājums**

30. Ar šo Noteikumu spēkā stāšanās dienu spēku zaudē Tukuma novada Domes 2010.gada 27.maija saistošie noteikumi Nr.29 „ Par sabiedrisko kārtību un sanitāro tīrību Tukuma novadā”.

Domes priekšsēdētājs (personiskais paraksts) Ē.Lukmans

2.§.

**Par precizējumiem Tukuma novada Domes**

**2015.gada 22.decembra saistošajos noteikumos Nr.29**

**„Par grozījumiem Tukuma novada Domes**

**2010.gada 25.marta saistošajos noteikumos Nr.10**

**„Par pašvaldības palīdzību daudzdzīvokļu dzīvojamo**

**māju īpašniekiem vai dzīvokļu īpašniekiem**

**energoefektivitātes pasākumu veikšanai**

**dzīvojamā mājā vai dzīvojamai mājai piesaistītā**

**zemesgabala labiekārtošanai Tukuma novadā””**

*Iesniegt izskatīšanai Domei šādu lēmuma projektu:*

1. Apstiprināt precizējumus Tukuma novada Domes 2015.gada 22.decembrasaistošajos noteikumos Nr.29 „Par grozījumiem Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā”” (pievienoti).

2. Noteikt, ka precizētie saistošie noteikumi Nr.29 „Par grozījumiem Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā”” stājas spēkā 2016.gada 1.martā.

3. Saistošos noteikumus Nr.29 „Par grozījumiem Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā””:

3.1. publicēt Tukuma novada Domes bezmaksas informatīvajā izdevumā „Tukuma Laiks”;

3.2. publicēt pašvaldības tīmekļa vietnē [www.tukums.lv](http://www.tukums.lv);

3.3. izvietot pieejamā vietā Domes ēkā un pagastu pārvaldēs.

Nosūtīt:

- VARAM (el.)

- Admin. nod.3 eks.

- Kom. nod

- pag. pārvaldēm

- Arhit. nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Jur. nod. (Bičuša), saskaņots ar Kom. nod. vad. Ģ.Ruģeli

**Precizējumi Tukuma novada Domes**

**2015.gada 22.decembra saistošajos noteikumos Nr.29**

**„Par grozījumiem Tukuma novada Domes**

**2010.gada 25.marta saistošajos noteikumos Nr.10**

**„Par pašvaldības palīdzību daudzdzīvokļu dzīvojamo**

**māju īpašniekiem vai dzīvokļu īpašniekiem**

**energoefektivitātes pasākumu veikšanai**

**dzīvojamā mājā vai dzīvojamai mājai piesaistītā**

**zemesgabala labiekārtošanai Tukuma novadā””**

Pamatojoties uz Vides aizsardzības un reģionālās attīstības ministrijas 2016.gada 20.janvāra atzinumu Nr. 18-6/406 „Par saistošajiem noteikumiem”, precizēt Tukuma novada Domes 2015.gada 22.decembra saistošos noteikumus Nr.29 „Par grozījumiem Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā”” (turpmāk – noteikumi), izdarot šādu precizējumu:

1. izteikt noteikumu 1.punktu šādā redakcijā:

„ 1. izteikt noteikumu 4.punktu šādā redakcijā:

„4. Darbu veikšanas dokumentu iesniegšana un izskatīšana tiek veikta Ministru kabineta 2014.gada 19.augusta noteikumos Nr.500 „Vispārīgie būvnoteikumi” noteiktajā kārtībā.”

APSTIPRINĀTI

ar Tukuma novada Domes 22.12.2015.

 lēmumu (prot. Nr.14, 8.§.)

**SAISTOŠIE NOTEIKUMI**

Tukumā

2015.gada 22.decembrī **Nr.29**

(prot. Nr.14. 8.§.)

**Par grozījumiem Tukuma novada Domes 2010.gada 25.marta**

**saistošajos noteikumos Nr.10 „Par pašvaldības palīdzību**

**daudzdzīvokļu dzīvojamo māju īpašniekiem vai dzīvokļu**

**īpašniekiem energoefektivitātes pasākumu veikšanai**

**dzīvojamā mājā vai dzīvojamai mājai piesaistītā**

**zemesgabala labiekārtošanai Tukuma novadā”**

Izdoti saskaņā ar likuma „[Par palīdzību dzīvokļa jautājumu risināšanā](http://likumi.lv/doc.php?id=56812)” 27.2panta otrās daļas 4. un 5.punktu

Izdarīt Tukuma novada Domes 2010.gada 25.marta saistošajos noteikumos Nr.10 „Par pašvaldības palīdzību daudzdzīvokļu dzīvojamo māju īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanai Tukuma novadā” (turpmāk – noteikumi) šādus grozījumus:

1. izteikt noteikumu 4.punktu šādā redakcijā:

„4. Darbu veikšanas dokumentu iesniegšana un izskatīšana tiek veikta ~~atbilstoši spēkā esošajiem Latvijas Republikas normatīvajiem aktiem~~ Ministru kabineta 2014.gada 19.augusta noteikumos Nr.500 „Vispārīgie būvnoteikumi” noteiktajā kārtībā”,

2. noteikumu 6.punktā skaitli „4268,61” aizstāt ar skaitli „10 000”,

 3. noteikumu 7.punktā skaitli „7114,36” aizstāt ar skaitli „3000”.

Noteikumi, kurus precizē

LATVIJAS REPUBLIKA



**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

APSTIPRINĀTI

 ar Tukuma novada Domes 01.07.2010.

 lēmumu (prot.Nr.7, 4.§.)

 Ar grozījumiem, kas izdarīti ar

 Tukuma novada Domes lēmumiem:

-24.10.2013. (prot.Nr.15, 9.§.),

- 27.03.2014. (prot.Nr.3, 3.§.),

- 22.12.2015. (prot.Nr.14, 8.§.)

**SAISTOŠIE NOTEIKUMI**

Tukumā

2010.gada 25.martā  **Nr.10**

 (prot.Nr.3, 5.§.)

**Par pašvaldības palīdzību daudzdzīvokļu dzīvojamo**

**māju īpašniekiem vai dzīvokļu īpašniekiem**

**energoefektivitātes pasākumu veikšanai dzīvojamā**

**mājā vai dzīvojamai mājai piesaistītā zemesgabala**

**labiekārtošanai Tukuma novadā**

Izdoti saskaņā ar likuma „[Par palīdzību dzīvokļa jautājumu risināšanā](http://likumi.lv/doc.php?id=56812)” 27.2panta otrās daļas 4. un 5.punktu

Noteikumos lietoto terminu skaidrojums:

***Zemesgabalu labiekārtošana*** - daudzdzīvokļu dzīvojamām ēkām piegulošās teritorijas braucamās daļas un gājēju ietves asfalta seguma ieklāšana vai bruģēšana un bērnu laukumu iekārtošana.

***Viens īpašums***- zemesgrāmatā reģistrēts nekustamais īpašums (zeme ar visām uz tās atrodošām ēkām un būvēm) ar kopēju adresi.

1. Saistošie noteikumi nosaka kārtību, kādā Tukuma novada Dome (turpmāk - Dome) piedalās ar līdzfinansējumu palīdzības sniegšanā daudzdzīvokļu dzīvojamo māju (turpmāk – māja) īpašniekiem vai dzīvokļu īpašniekiem energoefektivitātes pasākumu veikšanai dzīvojamā mājā vai dzīvojamai mājai piesaistītā zemesgabala labiekārtošanā.

2. Saistošie noteikumi attiecas uz tām daudzdzīvokļu dzīvojamām mājām, kurās ir ne mazāk kā 5 dzīvokļi.

3. Nepieciešamos dokumentus mājas īpašnieks vai apsaimniekotājs iesniedz Domei katru gadu līdz 15.oktobrim.

~~4.~~ ~~Darbu veikšanas dokumentu iesniegšana un izskatīšana tiek veikta atbilstoši Ministru kabineta 1997.gada 1.aprīļa noteikumiem Nr.112 „Vispārīgie būvnoteikumi~~”.

  4. Darbu veikšanas dokumentu iesniegšana un izskatīšana tiek veikta ~~atbilstoši spēkā esošajiem Latvijas Republikas normatīvajiem aktiem~~ Ministru kabineta 2014.gada 19.augusta noteikumos Nr.500 „Vispārīgie būvnoteikumi” noteiktajā kārtībā.

             *Ar grozījumiem, kas izdarīti ar Tukuma novada Domes 22.12.2015. lēmumu (prot.Nr.14, 8.§.)*

5. Līdzfinansējums tiek piešķirts šādā kārtībā:

5.1 novada Domē, pagastu pārvaldē jāiesniedz iesniegums par naudas līdzekļu piešķiršanu 1.punktā minētajiem darbiem, norādot īpašuma adresi, plānotos darbus un to izmaksas. Iesniegumam tiek pievienota sertificēta speciālista sastādīta veicamo darbu tāme. Ja tiek veikta zemesgabala labiekārtošana, iesniegumam jāpievieno arī zemesgabala labiekārtojuma skiču projekts;

5.2. iesniegtos dokumentus izskata Tukuma novada būvvaldē (turpmāk – Būvvalde) un dod slēdzienu par plānoto darbu lietderību. Pamatojoties uz Būvvaldes slēdzienu, Domes Komunālā nodaļa, pagastos - pagastu pārvalde sagatavo jautājumu izskatīšanai Domes Saimniecības un uzņēmējdarbības veicināšanas komitejā, pēc kuras jautājumu virza apstiprināšanai Domes sēdē.

6. Daudzdzīvokļu dzīvojamo ēku energoefektivitātes veicināšanai pašvaldības līdzfinansējums tiek piešķirts līdz 25% no tāmes vērtības, bet ne vairāk kā ~~4268,61~~ 10 000 *euro* uz vienu objektu.

*Ar grozījumiem, kas izdarīti ar Tukuma novada Domes 24.10.2013. lēmumu (prot.Nr.15, 9.§.)*

             *Ar grozījumiem, kas izdarīti ar Tukuma novada Domes 22.12.2015. lēmumu (prot.Nr.14, 8.§.)*

7. Zemesgabalu labiekārtošanai pašvaldības līdzfinansējums tiek piešķirts līdz 50% no tāmes vērtības, bet ne vairāk kā ~~7114,36~~ 3000 *euro* uz vienu objektu.

  *Ar grozījumiem, kas izdarīti ar Tukuma novada Domes 24.10.2013. lēmumu (prot.Nr.15, 9.§.)*

             *Ar grozījumiem, kas izdarīti ar Tukuma novada Domes 22.12.2015. lēmumu (prot.Nr.14, 8.§.)*

7.1 Daudzdzīvokļu māju dzīvokļu īpašnieki, kuri piesaistījuši Eiropas Savienības fondu vai citu finansējumu ēku energoefektivitātes uzlabošanai un šos projektus īstenojuši, var saņemt Domes līdzfinansējumu līdz 100 %, bet ne vairāk kā 30 000 *euro*, pagalma labiekārtošanas darbu (brauktuves, gājēju ietves un automašīnu stāvlaukumu) veikšanai.

  *Ar grozījumiem, kas izdarīti ar Tukuma novada Domes 27.03.2014. lēmumu (prot.Nr.3,3.§.)*

8. Par līdzfinansējuma piešķiršanu energoefektivitātes pasākumu veikšanai vai zemesgabala labiekārtošanai, termiņiem, kvalitāti, samaksas kārtību, u.c. tiek noslēgts līgums starp Domi un mājas īpašnieku (apsaimniekotāju).

9. Pēc darbu pabeigšanas izpildītos darbus novērtē Būvvalde.

10. Ja darbi izpildīti pienācīgā kvalitātē, tiek parakstīts darbu pieņemšanas-nodošanas akts. Pēc tā parakstīšanas mājas īpašnieks (apsaimniekotājs) iesniedz Domē izpildīto darbu kalkulāciju un rēķinu pašvaldības līdzfinansējuma daļas saņemšanai.

11. Veikto darbu ilgums nedrīkst pārsniegt piecus mēnešus no līguma parakstīšanas brīža, pretējā gadījumā līdzfinansējums netiek piešķirts.

12. Pamatojoties uz mājas īpašnieka (apsaimniekotāja) motivētu iesniegumu, Būvvalde darbu veikšanas ilgumu vai finansējamo darbu apjomu var mainīt.

13. Līdzfinansējumu par mājas energoefektivitātes pasākumu veikšanu vai zemesgabala labiekārtošanu vienai mājai var piešķirt tikai vienu reizi kalendārajā gadā.

14. Līdzfinansējums tiek piešķirts iesniegumu iesniegšanas secībā. Ja kalendārajam gadam budžetā piešķirtie līdzekļi ir izlietoti, apstiprinātais līdzfinansējums tiek izmaksāts nākošajā gadā.

15. Līdzfinansējumu Dome piešķir budžetā šim mērķim paredzēto līdzekļu robežās.

Domes priekšsēdētājs (personiskais paraksts) J.Šulcs

3.§.

**Par atbalstu Tukuma muzeja projektam**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla fonda izsludinātajā mērķprogrammas „Muzeju nozares attīstības programma un muzejisko priekšmetu iepirkumu programma” projektu konkursā iesniedzot projektu „A.Lerha-Puškaiša interjera ekspozīcijas pilnveidošana Džūkstes Pasaku muzejā”.

Projekta ilgtermiņa mērķis ir saglabāt un padarīt plašākai sabiedrībai pieejamu skolotāja un pasaku krājēja A.Lerha-Puškaiša mantojumu un latviešu tautas pasaku vērtības. Projekta īstermiņa mērķis ir papildināt A.Lerha-Puškaiša memoriālo telpu ekspozīciju ar attiecīgā perioda priekšmetiem un atjaunojot telpu vēsturisko interjeru atbilstoši 20.gadsimta sākuma situācijai.

Projekta rezultātā tiks pilnveidota Džūkstes Pasaku muzeja A.Lerha-Puškaiša dzīvojamās istabas ekspozīcija un papildināta ar trim jauniem priekšmetiem – grāmatu plauktu, bufeti bīdermeiera stila formās un tējas servīzi (12 priekšmeti), kā arī projekta ietvaros plānota minētās bufetes un grāmatu plaukta restaurācija.

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu”.* Saskaņā ar likuma„Par pašvaldībām” 15.panta pirmās daļas 5.punktu, viena no pašvaldības autonomām funkcijām ir *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*)”.

Projekta mērķis atbilst „Tukuma muzeja vidējā termiņa stratēģijas 2014.-2020.gadam” 7.1.nodaļas 1.Stratēģijas mērķim „Novada kultūras telpai nozīmīga, raksturīga un unikāla mantojuma saglabāšana un attīstība, lai stiprinātu novada lepnumu un piederības izjūtu savam novadam” un „Tukuma novada Attīstības programma 2015.-20121.gadam” 3.3.1.punktam „Novada kultūras telpai nozīmīga, raksturīga un unikāla mantojuma saglabāšana un attīstība”.

Kopējā projekta summa 8281,00 *euro*, Tukuma muzeja līdzfinansējums 4140,50 *euro*, Valsts Kultūrkapitāla fondam lūgtais finansējums 4140,50 *euro.*

 Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

- konceptuāli atbalstīt Tukuma muzeja dalību Valsts Kultūrkapitāla fonda konkursā, iesniedzot projektu „A.Lerha-Puškaiša interjera ekspozīcijas pilnveidošana Džūkstes Pasaku muzejā”.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

Projekts

4.§.

**Par atbalstu Tukuma muzeja projektam**

**„Tukuma keramika: mūsdienu radošuma avots”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla fonda izsludinātajā projektu konkursā iesniedzot projektu „Tukuma keramika: mūsdienu radošuma avots”.

Projekta mērķis ir popularizēt Tukuma muzeja keramikas kolekciju un keramikas tradīcijas jauno keramiķu un muzeja darbinieku vidū, paplašinot zināšanas par tradicionālās keramikas tapšanu un saglabāšanu, restaurācijas pamatprincipiem, kā arī dot iespēju jauniem keramiķiem un muzeju darbiniekiem apgūt Tukuma keramikas vēsturi un praktiskās zināšanas un iepazīt konservācijas pamatprincipus.

Projekta rezultātā tiks sniegta informācija keramiķiem, māksliniekiem, mājturības un tehnoloģijas pedagogiem, muzeja darbiniekiem par Tukuma keramikas tradīcijām. Tiks organizētas praktiskās nodarbības keramikas darbnīcā un muzeja krājumā, lai iepazītu tradicionālās keramikas darināšanas tehnoloģijas, kā arī izveidota jauna ekspozīcija ar Tukuma muzeja krājumā esošo keramikas kolekciju Tukuma muzeja Audēju darbnīcā un iesaistītas mērķgrupas kolekcijas papildināšanā.

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu”.* Saskaņā ar likuma„Par pašvaldībām” 15.panta pirmās daļas 5.punktu, viena no pašvaldības autonomām funkcijām ir *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*)”.

Projekta aktivitātes plānotas saskaņā ar „Tukuma muzeja vidējā termiņa stratēģijas 2014.-2020.gadam” 7.1.nodaļas 1.Stratēģijas mērķim „Novada kultūras telpai nozīmīga, raksturīga un unikāla mantojuma saglabāšana un attīstība, lai stiprinātu novada lepnumu un piederības izjūtu savam novadam” un “Tukuma novada Attīstības programma 2015.-20121.gadam” 3.3.1.punktam “Novada kultūras telpai nozīmīga, raksturīga un unikāla mantojuma saglabāšana un attīstība”.

Kopējā projekta summa 6570,00 *euro*, Tukuma muzeja līdzfinansējums 5230,00 *euro*, Valsts Kultūrkapitāla fondam lūgtais finansējums 1340,00 *euro.*

 Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

- konceptuāli atbalstīt Tukuma muzeja dalību Valsts Kultūrkapitāla fonda konkursā iesniedzot projektu „Tukuma keramika: mūsdienu radošuma avots”.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

 Projekts

5.§.

**Par atbalstu Tukuma muzeja projektam**

**„Mūzika Durbes pilī”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla fonda izsludinātajā mērķprogrammas „Profesionālās mākslas pieejamība reģionos” projektu konkursā iesniedzot projektu „Mūzika Durbes pilī”.

Projekta mērķis ir nostiprināt opermūzikas un kamermūzikas koncerta tradīciju Durbes pilī, atbalstot profesionālo latviešu komponistu, mūziķu radošo darbību, to popularizēt un saglabāt nākamajām paaudzēm.

Projekts tiek plānots sadarbībā ar biedrību „Mūzikas un mākslas studija BA” Santas Jākobsones vadībā un opermākslas mecenātu Daini Kalnu par koncertu organizēšanu no 2016.gada 1.marta līdz 2016.gada 31.decembrim ar pieciem koncertiem.

Projekta rezultātā tiks veicināta sabiedrības interese par kvalitatīvu klasisko mūziku un nepieciešamību pēc profesionālu izpildītāju snieguma, veicināta kultūrvēsturiskā mantojuma attīstība Tukuma pilsētā un novadā, radot jaunu piedāvājumu kultūrtūrismā un popularizēts Durbes pils muzejs piesaistot jaunus muzeja apmeklētājus.

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu”.* Saskaņā ar likuma„Par pašvaldībām” 15.panta pirmās daļas 5.punktu, viena no pašvaldības autonomām funkcijām ir *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*)”.

Projekta aktivitātes plānotas saskaņā ar „Tukuma muzeja vidējā termiņa stratēģijas 2014.-2020.gadam” 7.1.nodaļas 1.Stratēģijas mērķim „Novada kultūras telpai nozīmīga, raksturīga un unikāla mantojuma saglabāšana un attīstība, lai stiprinātu novada lepnumu un piederības izjūtu savam novadam”.

Kopējā projekta summa 4465,70 *euro*, Tukuma muzeja līdzfinansējums 2215,70 *euro*, Valsts Kultūrkapitāla fondam lūgtais finansējums 2250,00 *euro.*

 Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

- konceptuāli atbalstīt Tukuma muzeja dalību Valsts Kultūrkapitāla fonda konkursā iesniedzot projektu „Mūzika Durbes pilī”.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

 Projekts

6.§.

**Par atbalstu Tukuma muzeja projektam**

**„Durbes pils ziemeļu fasādes durvju rullo**

**žalūziju restaurācija”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla fonda izsludinātajā projektu konkursā iesniedzot projektu „Durbes pils ziemeļu fasādes durvju rullo žalūziju restaurācija”.

Projekta mērķis ir aktualizēt Latvijas piļu un muižu ansambļa arhitektūras un tajos integrēto mākslas vērtību nozīmību mūsdienu kultūras attīstības kontekstā, atgādinot plašākai sabiedrībai par 18.-19.gadsimta aristokrātiskās kultūras spožākajām izpausmēm un nepieciešamību tās novērtēt ne tikai nacionālā, bet arī Eiropas līmenī.

Projekta rezultātā tiks restaurētas un uzstādītas unikālas 19.gs.beigu Durbes pils ziemeļu fasādes durvju rullo žalūzijas Durbes pils Sarkanajā zālē. Durbes pils apmeklētājiem būs plašākas iespējas iepazīt19.gadsimta beigu Kungu mājas vēsturisko ekspozīciju.

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu”.* Saskaņā ar likuma„Par pašvaldībām” 15.panta pirmās daļas 5.punktu, viena no pašvaldības autonomām funkcijām ir *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*)”.

Projekta aktivitātes plānotas saskaņā ar „Tukuma muzeja vidējā termiņa stratēģijas 2014.-2020.gadam” 7.1.nodaļas 1.Stratēģijas mērķim „Novada kultūras telpai nozīmīga, raksturīga un unikāla mantojuma saglabāšana un attīstība, lai stiprinātu novada lepnumu un piederības izjūtu savam novadam” un „Tukuma novada Attīstības programma 2015.-2021.gadam” 3.3.6.punktu “Durbes pils kompleksa attīstīšana”.

Kopējā projekta summa 20605,26 *euro*, Tukuma muzeja līdzfinansējums 10605,26 *euro*, Valsts Kultūrkapitāla fondam lūgtais finansējums 10000,00*euro.*

 Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

- konceptuāli atbalstīt Tukuma muzeja dalību Valsts Kultūrkapitāla fonda konkursā iesniedzot projektu „Durbes pils ziemeļu fasādes durvju rullo žalūziju restaurācija”.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

7.§.

**Par Jaunsardzes un informācijas centra**

**piedāvājumu**

*Iesniegt izskatīšanai Domei šādu lēmuma projektu:*

1. Pieņemt zināšanai Jaunsardzes un informācijas centra (bijušais Rekrutēšanas un jaunsardzes centrs) piedāvājumu pašvaldībām par vienota parauga piemiņas plākšņu uzstādīšanu Lāčplēša kara ordeņa  kavalieriem (turpmāk - LKOK) visās pašvaldībās.

2. Konceptuāli atbalstīt risinājumu par vienas, kopīgas visiem Tukuma novada pašvaldībā dzimušajiem LKOK veltītas stēlas uzstādīšanu pie Meža kapiem, Tukumā, no Tukuma novada pašvaldības budžeta sedzot stēlas uzstādīšanas izdevumus.

3. Uzdot Arhitektūras nodaļai, organizējot Melnezera ielas pārbūves iepirkuma konkursu, iekļaut projektēšanas uzdevumā stēlas pamatnes projektēšanas un izbūves darbus.

4. Atbildīgais par lēmuma izpildi – Arhitektūras nodaļa sadarbībā ar Kultūras, sporta un sabiedrisko attiecību nodaļu.

Nosūtīt:

* Jaunsardzes un informācijas centram
* Arhit.nod.
* Kult.nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Arhitektūras nod. E.Krūmiņš, I.Smirnova